Halloween abo Halloween to je świynto ubchodzōne roz do roku 31 października, nojhucznij we anglosaskich krejach. Wywodzi sie uōne s celtyckego ôbrzōndku Samhain. Tradycyjo ta przekludzili do USA s Irlandyje irlandzke imigranty. We Irlandyje tygo dnia hajcowano fojyry a ôdprawiano rzykania za duszyczki umartych. Downij bōł to dziyń, we kerym żygnano lato, witano zima a spōminano umartych. We pōgańskich czasach ludzie we Halloween przeblykali sie we kolorowe kostiumy a ôdprowadzali duchy poza granice ludzkich ôsad. Miano Halloween pochodzi wierza ôd ynglickego "All Hallows Eve" - "wilijo Wszyjstkich Świyntych". Tradycyjo teroźnigo Halloween to uōnaczynie roztōmajtych wrōżbōw, przeblykaniy sie za duchy, wampiyrze a inksze strachy a stowianie we ôkniy wydrōnżōnych korboli s wyciyntymi dziurōma kere robiōm ja podano na gowa ze ślypiōma a zymbōma ôd jakego ducha; rajn do jej środka dowo sie zapalōno świyczka (świotło świyczki je symbolym barzołowych ôgnikōw, kere poważano za duszyczki umartych). Trefio sie tyż kościotrupy, śmiertki a inksze. Bajtle poprzeblykane za strachy łażōm po chałpach a dostowajōm za byzuch bōmbōny. Helloween je krytykowany ôd bezma wszyjstkich religijōw. Krześcijańske kośćōły, judajizm a islam skiż uōnygo pōgańskigo pochodzynio, zaś rodzimowiercy skiż jygo kōmercjalizacyje, a te słowiańske skiż tygo co je to tradycyjo ôbco a jeich zdaniym powinno sie we krajach słowiańskich ôdprowiać Dziady.